Maandag, 17 Mei – PvR Geloofsfamilie
Wat doen die Gees in ons jongmense?
Jongmense het 'n diep behoefte om te behoort. Voel jy asof jy êrens behoort? Hoe sou 'n plek waar jy behoort lyk? Hoe sou jy optree om ander te laat voel hulle behoort?
Ons glo soms jongmense kan nie 'n verskil maak nie want is te jonk. Het iemand al ooit geglo jy kan nie iets doen nie want jy is te jonk, te oud, te kort, te lank, te vroulik, te manlik, te slim, te dom, te… Hoe kan jy help om ander in hulleself te glo en hulle te laat leef soos God hulle geskep het om te leef?
Kinders glo soms so maklik sonder om te twyfel. Hulle is vreugdevol vreesloos in die manier waarop hulle Jesus dien. Die Gees kan sulke jongmense maklik gebruik om te doen wat Hy vra. Dien jy die Here op hierdie manier? Kan jy Jesus so volg? Kan jy vreugdevol vreesloos volg sonder om te twyfel? Wat hou terug?